United Buddy Bears

United Buddy Bears ir starptautisks mākslas projekts.

Ar moto: Mums jāiepazīstas tuvāk, tad mēs varēsim labāk saprast viens otru, vairāk uzticēt un labāk dzīvot kopā, aģitē United Buddy Bears savā pasaules turnejā par saticīgu kopdzīvi. Vairāk par 140 Buddy lāčiem (katrs 2 m augsts) reprezentē arī daudzas no Apvienoto Nāciju Organizācijas atzītajām valstīm. Izstādes jau apmeklējuši vairāk nekā 40 miljoni cilvēku. Projekta iniciatori ir Eva Herlica un Klauss Herlics.

United Buddy Bears vēstījums 
United Buddy Bears saticīgi stāv "roku rokā" un uzstājas par toleranci un tautu, kultūru un reliģiju draudzību.

 Māksla un kultūra 
Katru Buddy lāci individuāli darināja kāds mākslinieks savai dzimtajai valstij. Jautrā sadarbībā radies tāds kopīgs mākslas darbs, kas izstaro dzīves prieku. Pateicoties lāču daudzveidīgajai noformēšanai atbilstoši katras valsts īpatnībām, izstādes apmeklētāji piedzīvo ceļojumu apkārt zemeslodei.

 Līdzšinējie pasaules turnejas pieturas punkti 
 2002/2003: Berlīne
 2004: Kicbīle, Honkonga, Stambula
 2005: Tokija, Seula
 2006: Sidneja, Berlīne, Vīne
 2007: Kaira, Jeruzaleme
 2008: Varšava, Štutgarte, PhenjanaPhenjana 2008
 2009: Buenosairesa, Montevideo
 2010: Berlīne, Astana, Helsinki
 2011: Sofija, Berlīne, Kualalumpura
 2012: Ņūdeli, Sanktpēterburga, ParīzeUnited Budd Bears Parīze 2012, video
 2013: Jekaterinburga
 2014: RiodežaneiroColorful bear statues representing UN member states on display in Rio de Janeiro
 2015: Havana2015. gada 19. janvārī: "Slavenie Berlīnes lāči viesojas Kubā" , Santjago
 2016: Penang
 2017/2018: Berlīne
 2018: Rīga
 2019: Gvatemala
 2020/2022: Berlīne, Tierpark Friedrichsfelde

 Īpašie notikumi 
 2003. gads, Berlīne: Kad sers Pīters Ustinovs apmeklēja 2002. gada izstādi Berlīnē, viņš uzstāja, ka Irākai arī turpmāk vajadzētu būt pārstāvētai United Buddy Bears lokā. 2003. gadā Irāka pirmo reizi piedalījās šajā lokā un Ustinovs teica izstādes atklāšanas runu vairāk nekā 70 vēstnieku klātbūtnē.
 2004. gads, Honkonga: 2003. gadā Džekijs Čans apmeklēja izstādi Berlīnē. Pēc viņa iniciatīvas starptautiskie lāči pēc gada ceļoja uz Honkongu. Čans kļuva par šī pasākuma patronu. Atklāšanas ceremonijā piedalījās vairāk nekā 3000 VIP viesu, kas pārstāvēja politikas, biznesa un kultūras aprindas.
 2005. gads, Seula: Gatavojoties izstādei Dienvidkorejā, divi mākslinieki saņēma atļauju ceļot no Ziemeļkorejas uz Vāciju caur Pekinu, lai izstrādātu Buddy lāci savas valsts vārdā. Līdz ar to kļuva iespējams, ka gan Ziemeļkoreja, gan Dienvidkoreja pirmo reizi stāvēja roku rokā mākslas izstādes laikā.
 2007. gads, Jeruzaleme: Visas arābu valstis tika pārstāvētas 132 nāciju lokā, kur Palestīnas lācis Jeruzalemē pirmo reizi tika pārstāvēts vienlīdzīgi ar visiem citiem lāčiem.The Jerusalem Post, Tuesday, July 31, 2007, P. 7 (NEWS): "Jerusalem bears down for international exhibition" by Yaffi Spodek
 2008, Phenjana: Tā bija pirmā izstāde Ziemeļkorejā, kas bija pieejama un atvērta visiem. Saskaņā ar oficiālo informāciju Phenjanā katru nedēļu tika uzskaitīti aptuveni 100 000 apmeklētāju.The Seoul Times, Wednesday, June 1, 2016: “Buddy Bears Brings the Art of Tolerance to Pyongyang”
 2012. gads, Parīze: United Buddy Bears tika izrādīti netālu no Eifeļa torņa, lai atzīmētu 25. gadadienu kopš Parīzes un Berlīnes kļūšanu par sadraudzības pilsētām, kā arī Elizejas līguma 50. gadadienu, kas atzīmēja oficiālo samierināšanos starp Franciju un Vāciju pēc Otrā pasaules kara.
 2014. gads, Riodežaneiro: No maija līdz jūlijam slavenā United Buddy Bears izstāde tika organizēta Riodežaneiro krastos; tieši 2014. gada Pasaules kausa futbolā norises laikā. Izstāde notika Kopakabanas promenādē un piesaistīja vairāk nekā 1 000 000 cilvēku. Tika izstādītas vairāk nekā 140 lāču skulptūras, katra no tām bija divus metrus augsta un katru no tām bija izstrādājis cits mākslinieks.
 2015. gads, Havana: "Ar skulptūrām Vācija sūta miera vēsti Kubai." 124 lāči stāv "roku rokā". Svētā Asīzes Franciska laukumā. Skulptūras izstrādāja 124 mākslinieki, kas pārstāvēja 124 valstis.
 2018. gads, Rīgā: Vācijas vēstniecība uz Rīgu atved Berlīnes lāčus. No 12. jūlija līdz 22. augustam Doma laukumā apskatāmi 149 United Buddy Bears lāči. Tā bija viņu pirmā vizīte Baltijā, kā Vācijas dāvana Latvijas iedzīvotājiem valsts simtgadē. Izstādi organizēja Vācijas vēstniecība Rīgā sadarbībā ar Rīgas domi.

 Palīdzība bērniem 
Pateicoties ziedojumiem un rīkotajām izsolēm UNICEF un vietējas bērnu palīdzības organizācijas līdz šim jau saņēmušas no Buddy lāčiem vairāk par 2,5 miljoniem eiro.

 Atbalsts 
Izstādes vienmēr ir atbalstījuši un atbalsta UNICEF vēstnieki (tai skaitā Pīters Ustinovs, Džekijs Čans,Džekijs Čans un Buddy lāči Mija Ferova,Mia Farova un Buddy lāči Kens Dons), augsta ranga politiķi (tai skaitā Japānas ministru prezidents Džuničiro Koidzumi, Vācijas prezidents Horsts Kēlers, Urugvajas prezidents Tabare Vaskess) un starptautiska mēroga uzņēmumi.

 Galerija 

 Publikācijas 
 Eva un Klaus Herlitz, United Buddy Bears — The Art of Tolerance on World Tour. angļu un vācu, novembris 2017, .

 Atsauces un piezīmes 

 Ārējās saites 

 Oficiālā mājas lapa
 The Golden Buddy Bears
 Džekijs Čans un United Buddy Bears

Kategorija:Berlīne
Kategorija:Tēlniecība
Kategorija:Laikmetīgā māksla